6. napirend Ügyiratszám: BSZ/1028-2/2025.

# E L Ő T E R J E S Z T É S

a Képviselő-testület **2025. szeptember 26-i nyilvános** ülésére

**Tárgy:** **A** **Balatonszepezd Önkormányzati Sportklub támogatásának jóváhagyása**

**Előterjesztő:** Bíró Imrepolgármester

**Előkészítette:** dr. Varga Viktória jegyző

**Tisztelt Képviselő-testület!**

A költségvetési rendeletben rendelkezésre álló támogatási keret ad lehetőséget civil szervezetek támogatására. 2025 évben államháztartáson kívülre egyéb működési célú támogatásként 4.500.000 Ft-ot terveztünk.

A Balatonszepezd Önkormányzati Sportklub kérelmében pályakarbantartásra, sporteszközök és sportfelszerelés beszerzésére, nevezési díjakra, útiköltségre és szállásra, tagdíjakra, illetve a fűnyíró traktor használatából adódó karbantartási költségekre, alkatrészekre 2.500.000 Ft támogatást.

A kérelem megfelel a civil szervezetek költségvetési támogatásának rendjéről szóló önkormányzati rendeletben előírtaknak.

Kérem a tisztelt képviselő-testületet az előterjesztés megvitatására és a határozati javaslat elfogadására.

**HATÁROZAI JAVASLAT**

Balatonszepezd Község Önkormányzata Képviselő-testülete a Balatonszepezd Önkormányzati Sportklub ………. Ft összegű támogatását jóváhagyja.

A képviselő-testület a támogatást előfinanszírozással biztosítja.

A támogatás forrása a 2025. évi költségvetésről szóló önkormányzati rendelet.

Felhatalmazza a polgármestert a támogatási szerződés aláírására.

Határidő: azonnal

Felelős: polgármester

Szentantalfa, 2025. szeptember 5.

 **Bíró Imre**

 polgármester

**TámogatÁSI Szerződés**

amely létrejött egyrészről

**Balatonszepezd Község Önkormányzata** (8252 Balatonszepezd, Árpád u. 27., adószáma: 15734257-2-19), képviseli: Bíró Imre polgármester, mint **Támogató**

másrészről a

**Balatonszepezd Önkormányzati Sportklub** (8252 Balatonszepezd, Árpád u. 27., adószám: 18913017-1-19), képviseli: Inhof Sándor elnök, mint **Támogatott**

között, alulírott helyen és napon az alábbi feltételekkel:

1. Felek megállapodnak abban, hogy Támogató a /2025. (IX.26.) Bsz. önkormányzati határozata alapján a 2025. évi költségvetésről szóló 2/2025. (II.25.) önkormányzati rendelet 2. mellékletének 76. sora Egyéb működési célú támogatások államháztartáson kívülre előirányzat terhére **………… Ft** vissza nem térítendő, 100 % intenzitású támogatást biztosít Támogatott működési feltételeinek finanszírozására.
2. Támogató a szerződés 1.) pontjában meghatározott összeget a szerződés aláírását követő 5 napon belül átutalja Támogatott Takarékbank Zrt. által vezetett 73200134-10000582 számú bankszámlájára.
3. A támogatott tevékenység időtartama 2025. január 1-től 2025. december 31-ig tart. A támogatás felhasználási határideje 2025. december 31. napja.
4. A felhasznált támogatásról a Támogatott 2026. március 20-ig köteles elszámolni. Az elszámolási dokumentációnak tartalmaznia kell a záradékolt (*„Balatonszepezd Község Önkormányzata 2025. évi támogatásából fizetve …………. Ft” szöveg rávezetése az eredeti számlára*) számlák hitelesített másolatait, valamint egy szöveges beszámolót a pénzfelhasználásról és a szakmai munkáról. Az elszámolási dokumentációt a Zánkai Közös Önkormányzati Hivatal Szentantalfai Kirendeltsége részére kell megküldeni.
5. Az elszámolási kötelezettség elmulasztása vagy a céltól eltérő felhasználás esetén Támogatott köteles a támogatási összeget Támogató felszólítását követően 15 napon belül visszafizetni. Támogatott tudomásul veszi, hogy amennyiben a kapott támogatást a kérelemben megjelölt céltól eltérően használta fel, a támogatási szerződésben foglaltakat nem tartotta be, vagy elszámolási kötelezettségének nem tett eleget, a továbbiakban nem részesíthető önkormányzati támogatásban.
6. A támogatás összege működésre fordítható, ezen belül a támogatás a kérelemben foglaltak alapján **pályakarbantartásra, sporteszközök és sportfelszerelés beszerzésére, nevezési díjakra, útiköltségre és szállásra, tagdíjakra, valamint a fűnyíró traktor használatából adódó karbantartási költségekre, alkatrészekre** használható fel. Az elszámolás során kizárólag a felsorolt költségekhez tartozó számlák fogadhatók el.
7. Kedvezményezett köteles maga megvalósítani a támogatási célt, a támogatást más szervezetnek tovább nem adhatja.
8. Támogató jogosult a támogatási szerződéstől elállni, ha:

a) a Támogatott a jelen szerződésben előírt nyilatkozatok bármelyikét visszavonja;

b) a Támogatott a támogatási igény benyújtásakor a támogatási döntést érdemben befolyásoló valótlan, hamis adatot szolgáltatott;

1. Támogató jogosult a jelen támogatási szerződést azonnali hatállyal felmondani, amennyiben

a) a Támogatott a támogatás összegét részben vagy egészben, a jelen szerződésben rögzített céltól eltérően használja fel;

b) a Támogatott nem teljesítette a bejelentési vagy beszámolási kötelezettségét;

c) a Támogatott a jogszabályokból eredő bizonylatadási kötelezettségének nem tesz eleget.

1. A támogatási szerződéstől történő elállás vagy annak felmondása esetén a Támogatott a jogosulatlanul igénybe vett költségvetési támogatás összegét az Ávr. 98. §-ban meghatározott ügyleti kamattal, késedelem esetén késedelmi kamattal növelt mértékben Támogató felszólítását követően 15 napon belül köteles visszafizetni.
2. A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet 4. § (2) bekezdése alapján a támogatási cél kormányzati funkciója: 084031 Civil szervezetek működési támogatása.

12.) Támogató az államháztartásról szóló 2011. évi CXCV. törvény 48/B. § (1) bekezdés szerinti összeférhetetlenségi szabályokat az e) pont alapján vizsgálta és megállapította, hogy a rendelkezésre álló adatok alapján összeférhetetlenség nem áll fenn.

13.) Támogatott köteles a támogatással kapcsolatos iratokat, valamint a támogatás felhasználását alátámasztó bizonylatokat teljes körűen - az odaítélést követő 10 évig - megőrizni és a Támogató ilyen irányú felhívása esetén azokat bemutatni.

1. Támogatott kijelenti és szavatol azért, hogy semmilyen lejárt esedékességű köztartozással nem rendelkezik. Amennyiben a támogatás időtartama alatt lejárt esedékességű köztartozása keletkezik, azt haladéktalanul bejelenti Támogató képviselőjének.
2. Támogatott kijelenti, hogy rendezett munkaügyi kapcsolatokkal rendelkezik, átlátható szervezetnek minősül, nem áll végelszámolás alatt, ellene csőd-, felszámolás, vagy egyéb, a megszüntetésre irányuló, jogszabályban meghatározott eljárás nincs folyamatban.
3. Kedvezményezett jelen szerződés aláírásával nyilatkozik arról, hogy

a) az Áht. 48/B. § (1) bekezdésében rögzített kizáró okok nem állnak fenn;

b) jelen támogatás kapcsán általános forgalmi adó levonási jog nem illeti meg;

c) ha a támogatott tevékenység hatósági engedélyhez kötött, annak megvalósításához szükséges hatósági engedélyekkel rendelkezik;

f) a támogatási igényben foglalt adatok, információk és dokumentumok teljeskörűek, valósak és hitelesek.

1. Támogatott vállalja, hogy az adataiban bekövetkezett változásokat 8 napon belül Támogató felé bejelenti.
2. Támogatott tudomásul veszi, hogy Támogató a támogatásra vonatkozó adatokat közzéteheti.
3. Jelen szerződésben nem szabályozott kérdésekben a Ptk., az Áht. és az Ávr. rendelkezései az irányadók. A szerződés a felek, mint akaratukkal mindenben megegyezőt 3 példányban írták alá.

Balatonszepezd, 2025.

|  |  |
| --- | --- |
| ……………………….………… | …………………………………… |
| **Bíró Imre** polgármester | **Inhof Sándor** elnök |
| Támogató | Támogatott |

Ellenjegyzem:

**Sibak-Németh Lilla**

pénzügyi ügyintéző